Engelse nooi sê 'ja' vir haar boer | Maroela Media
Engelse nooi sê 'ja' vir haar boer
Rèan en Rox-zee (Foto; Instagram)
Een van die kykNET-werklikheidsreeks Boer soek 'n vrou se gewildste paartjies, Rèan en Rox-zee, is verloof. Dié paartjie het tydens die 11de seisoen van die reeks ontmoet.
Rèan het die nuus op sy Instagram-rekening bevestig met drie foto's waar 'n verloofring aan Rox-zee se vinger blink. "'n Klippie vir my nooi …," het Rèan, 'n wingerd-en-pekanneutboer op Groblershoop, by dié foto's geskryf. "Dis tyd dat ek hom van die durbanbox na die groblershoopbox oorsit [sic]. #geringdeduif #hiergatons lief vir jou my ou Rox."
Rox-zee het gou "ja" gesê: "Absolutely my dear Re. Love you angel," het sy op Instagram bevestig.
Rèan het vinnig een van die reeks se gewildste boere geword met sy skerp tong en sin vir humor. Hy het kykers laat skater toe hy ná hul eerste vyfminuteafspraak in die Kaap oor Rox-zee, 'n skoonheidsterapeut en ywerige perderuiter van Durban, gesê het: 'Sy is mooi, maar sy is Engels.'
Hy het destyds in 'n onderhoud met Maroela Media gesê die publiek se belangstelling in sy verhouding met Rox-zee "voel onwerklik". "Ek het nie gedink dit gaan so wees nie en dit was nooit my bedoeling nie. Ek het my nie voorberei op alles nie, want ek wou net iemand ontmoet."
Dat mense kritiek gelewer het dat hul verhouding nie sal hou nie, veral oor die feit dat Rox-zee Engelssprekend is, skeel hom min, het hy gesê. "Dit wys jou maar net jy moenie iemand te gou oordeel nie. Mense het baie gou 'n vooropgestelde idee van iemand. As jy hulle dus verkeerd kan bewys, is dit altyd lekker."
Die meisie in die holderstebolder wêreld
Wonderlike goeie nuus! "Sy is mooi, maar sy is engels en dis moeilik?" julle pas so mooi by mekaar!!
Baie mooi paartjie dink hul pas mooi by mekaar en dink hul geaardheid maak dit ook mooi saam hul hou van dieselfde dinge saam wat goed is, en nstuurlik n pragtige ring hoop en glo hul gaan baie gelukkig wees en ek se altyd pas mekaar mooi op en bou saam aan jul huwerlik God bless
Louise Van Lelyveld
Baie geluk julle twee. Ek is baie bly vir julle. Ek glo julle gaan baie gelukkig wees.
Veels geluk!! Julle is pragtig!!
Baie baie geluk julle twee. Hou net aan met lag en 50 jr vorentoe lag julle nog steeds. Een uit vyf van die boere wat geluk gevind het maak dat ek dit elke jaar weer en weer kyk.